চিৰাং জিলাৰ দুতুৰীৰ এগৰাকী মহিলাৰ এ টি এম কাৰ্ড অতি কৌশলগত পদ্ধতিৰে ব্যৱহাৰ কৰি ধন আত্মসাৎ কৰা দুই প্ৰবঞ্চকক আজি বিজনী আৰক্ষীয়ে গ্ৰেপ্তাৰ কৰে।
ধৃত প্ৰৱঞ্চক দুজন জামাল শিকদাৰ আৰু শ্বৰীফ হুছেইন বুলি চিনাক্ত কৰা হৈছে। জানিব পৰা মতে, ধৃত প্ৰৱঞ্চক দুজনে দুতুৰী-বাঘমৰা এল পি স্কুলৰ ৰান্ধনী জহুৰা খাতুনৰ নামত থকা বিজনী এছ বি আই একাউণ্টৰ পৰা খাতুনৰ এ টি এম কাৰ্ড ব্যৱহাৰ কৰি বিগত বহু দিনৰে পৰা ধন আত্মসাৎ কৰি আহিছিল।
মন কৰিবলগীয়া যে ধৃত দুয়োজন প্ৰৱঞ্চক ক্ৰমে জামাল শিকদাৰ দুতুৰী হৰিজন হাইস্কুলৰ চকীদাৰ আৰু শ্বৰীফ হুছেইন একেখন বিদ্যালয়ৰে কাৰ্যালয় সহায়ক বুলি জানিব পৰা গৈছে।
দীৰ্ঘদিনৰ পৰা ঠগ-প্ৰৱঞ্চনাৰ বলি হৈ অহা জহুৰা খাতুনে ঘটনাৰ উমান পাই বিজনী থানাত ২০১/১৮ নম্বৰত এক গোচৰ ৰুজু কৰে। আৰু ইয়াৰ পাছতে বিজনী আৰক্ষীয়ে ঘটনাৰ তদন্ত আৰম্ভ কৰাত আজি খাতুনৰ এ টি এম কাৰ্ডৰ লগতে কিছু নগদ টকা সহিতে দুয়োজন প্ৰৱঞ্চককে নিজ বাসগৃহৰ পৰা গ্ৰেপ্তাৰ কৰে।
লাচিতলৈ সন্মান, নে অপমান?
খাবলৈ দিয়াৰ পইচা নথকাৰ বাবেই নিজৰ কান্দি থকা ২ বছৰীয়া কন্যাক হত্যা অভিযন্তাৰ!
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
